Maarjamäe obeliski sisse võib viia varjatud luuk
#000003
Maarjamäe memoriaal Autor/allikas: Siim Lõvi /ERR
#000004
Maarjamäe memoriaalansambli kohta infot kogudes leiti vanad joonised, kust ilmneb, et Nõukogude ajal rajatud monumentidest kõige silmapaistvama ehk Jääretke obeliski sisse viib varjatud luuk. Kevadel hakatakse seda kirkade ja labidatega otsima.
#000005
Neil samadel päevadel, kui Eestis kõlas manifest kõigile maailma rahvastele, põgenesid Tallinna reidilt Vene sõjalaevad. 1950. aastate lõpuks oli nõukogude propagandamasin selle sündmuse kangelaslikuks päästeoperatsiooniks vorminud ning kolm meest – Aleksander Ilves, Adolf Tamm ja Joosep Marjan – kirjeldasid sakslaste eest pagemist koguni raadios.
#000006
"Tallinn-Helsingi vahel vaba vett üldse ei olnud, kõik oli jääs," meenutas üks. "Selle pärast need 80 kilomeetrit, mis see vahemaa on, võtsid kolm päeva," jätkas teine. "Vat see laev, mille peal mina sõitsin, meie saime alles kuuendal päeval Helsingisse," kiitis kolmas.
#000007
1960. aastal avati nende auks 36 meetri kõrgune Jääretke obelisk. "Sellest otseselt pudenevad tükid," kirjeldas Kaarma dolomiiditööstuse toel valminud obeliski tänapäeva Tallinna abilinnapea Vladimir Svet. "Ja selleks, et seda säilitada ja mitte lasta sellel lõplikult laguneda, on vaja teha projekt, kuidas seda konserveeritakse," jätkas Svet.
#000008
Tegelikult palkas Tallinn juba läinud aastal ettevõtte Roadplan, et see projekteeriks kogu memoriaalansambli renoveerimise. Aga kui paarsada tuhat eurot oli juba kulunud, otsustas linn tööd pausile panna.
#000009
"Tänaseks on selge, et riigi poolt mingeid otsuseid selles osas ei sünni. Seetõttu me otsustasime, et selles mahus, mis puudutab linna omandisse jäävaid objekte, jätkame konserveerimise projekteerimist," ütles Svet.
#000010
Nüüdseks on spetsialistid juba mõnda aega arhiivides tuulanud ja vanu pabereid uurinud. "Jooniste järgi tundub, et see obelisk on tegelikult seestpoolt tühi," sõnas Svet.
#000011
Vähe sellest, obeliski sisse peaks viima peidetud luuk. Kus luuk täpselt on, pole veel selge, kuid tõenäoliselt katab seda tonnide viisi pinnast. Kui Maarjamäele hakati rajama suurejoonelist memoriaalansamblit, jäeti obeliski alumine osa mulla ja kruusa alla ning aastakümneteks peidetud luuk vajus unustusse.
#000012
Nüüd kavatseb OÜ Roadplan luugi üles otsida ja lahti teha. "Ja selleks, et luugile pääseda ja sinna sisse minna, oli vaja saada rida kooskõlastusi riigiasutustelt," ütles Svet.
#000013
Maa-ametilt küsis ettevõte luba juba novembri alguses. Ametnikud mõtlesid mõned nädalad, viitasid siis vastamise keerukusele ja võtsid endale tublisti lisaaega. Asja tegi raskeks see, et oktoobris oli kaitseminister Hanno Pevkur kogu Maarjamäe ala Saksa sõjahauaks kuulutanud.
#000014
Kas luuk leitakse ja mis peidab ennast obeliski sees, seda ei saa me veel mõnda aega teada. Enne peab kevadpäike maa üles sulatama.
#000016
Projekteerijat kannustab luuki otsima üsna proosaline huvi. Nimelt saaks obeliski sees uurida, kuidas kõrge ehitis täpsemalt tehtud on. Ühtlasi saaks teada põhiraskust kandvate silikaattelliste seisukorda, et seeläbi otsustada, kas konserveerimiseks piisab vaid katteplaatide ja armatuuri vahetamisest obeliski välispinnal või tuleb ette võtta põhjalikum ehitustöö.
#000018
Vladimir Svet lubab, et luugi otsimisest antakse linlastele aegsasti teada. "Muidugi ootus on, et järgmisel aastal saaks konserveerimise projekteerimise töö lõpule viidud," märkis Svet. Millal täpselt hakatakse obeliski korrastama, ei oska ta veel öelda.
#000019
"Mina muidugi ei jäta lootust, et kui riigikogu valimised saavad läbi ja emotsioonid vaibuvad, on võimalik erialaspetsialistidega oluliselt rahulikumas keskkonnas arutada, mis peaks laiemas laastus olema memoriaali tulevik," sõnas abilinnapea.
#000020
Olukorra muudab keeruliseks, et suurem osa memoriaalist asub reformimata riigimaal. Maa ajutine valitseja maa-amet hoolitseb aga, et keegi lagunevate ehitiste tõttu surma ei saaks.
#000021
Ameti riigimaa haldamise osakonna juhataja Tiina Vooro sõnul on lisaks obeliskile varisemisohtlik ka Pirita tee poole küünitav vaateplatvorm. "Vaateplatvormi ääres on kivid lahti, väga ääre peale liikudes võivad nad murduda ja sealt võib lihtsalt alla kukkuda," sõnas Vooro. "Täpselt samamoodi on kivid lahti neil treppidel, mis kahel pool vaateplatvormi on. Inimesed võivad komistada, kukkuda ja endale viga teha."
#000022
Piirdeaiad püsivad veel mõnda aega
#000023
Kaks aastat tagasi paigaldas maa-amet Maarjamäele rauast piirdeaiad. Nende rendile ja paika seadmisele on kulunud umbes 3500 eurot.
#000024
Venemaa vähendas oma saatkonna nõutud suuruseni
#000034
Eesti meistrivõistlustel breiktantsus saab näha põnevaid vastasseise
#000036
Türgis ja Süürias on tugevate maavärinate tõttu hukkunud üle 7200 inimese
#000038
Sõja 349. päev: Ukraina hinnangul kaotas Venemaa ööpäevas 1030 sõdurit
#000039
Saks: Venemaa suur pealetung käib juba mõnda aega
#000041
Rootsi kaalub 2030. aasta taliolümpia korraldusõiguse taotlemist
#000048
Piltuudis: "Aktuaalse kaamera" lõpulugu valmis uiskudel
#000055
Välisluureamet: Putini režiim püsib kindlalt, otsib uusi liitlasi ja usub, et Lääs väsib Ukrainas enne Venemaad
#000056
Kohtla-Järve linnavalitsus sai paika vaid üheksa poolthäälega
#000060